Record de alcoolemie de peste 2 la mie, stabilit după ce un bărbat din Prahova a ieșit cu mașina de pe carosabil.
Un șofer din Plopeni, județul Prahova, a fost găsit la volan având o alcoolemie de peste 2 la mie. Mașina pe care o conducea a ieșit de pe drum, dar bărbatul de 36 de ani nu a fost rănit. Polițiștii orașului Plopeni, din Prahova, au observat, în timpul patrulării, o mașină ieșită în afara drumului, iar la volan se afla șoferul. Acesta nu era rănit.
Polițiștii l-au identificat pe șofer, fiind vorba de un bărbat din localitatea Plopeni, în vârstă de 36 de ani."Întrucât acesta emana halenă alcoolică, a fost testat cu aparatul etilotest, care a indicat valoarea de 2,21 mg/l alcool pur în aerul expirat", au transmis, marți, polițiștii prahoveni.Bărbatul a fost dus la o unitate medicală pentru recoltarea de probe biologice de sânge, în vederea stabilirii cu exactitate a alcoolemiei.În cauză a fost întocmit dosar penal, fiind efectuate cercetări sub aspectul săvârșirii infracțiunii de conducere sub influența băuturilor alcoolice.